Legal Document

Category: 0

Text:
Συγχώνευση του ΝΠΔΔ «Τεχνολογικό Κέντρο Αναπήρων» στο Ν.Π.Δ.Δ. «Εθνικό Ίδρυμα Αποκαταστάσεως Αναπήρων». Το συσταθέν Ν.Π.Δ.Δ. με το Π. Δ/γμα 584/84 (ΦΕΚ 209/τ.Α~) «Σύσταση Τεχνολογικού Κέντρου Αναπήρων και Οργανισμός λειτουργίας αυτού» συγχωνεύεται στο Ν.Π.Δ.Δ. Εθνικό Ίδρυμα Αποκαταστάσεως Αναπήρων που συνεστήθη με το Β.Δ. 564/61 (ΦΕΚ Α~ 139) όπως τροποποιήθηκε και συμπληρώθηκε με το Β.Δ. 334/73 (ΦΕΚ Α~ 100 τ.Α~) το Π.Δ. 106/86 (ΦΕΚ Α~ 40) «Περί συστάσεως εν Αθήναις Εθνικού Ιδρύματος Αποκαταστάσεως Αναπήρων» και το Π.Δ. 68/92. Όλα τα περιουσιακά στοιχεία του συγχωνευομένου Ν.Π.Δ.Δ. αποτελούν περιουσία του Ν.Π.Δ.Δ. «Εθνικό Ίδρυμα Αποκαταστάσεως Αναπήρων», το οποίο υπεισέρχεται στα δικαιώματα και τις υποχρεώσεις του συγχωνευομένου Ν.Π.Δ.Δ. Οι δαπάνες λειτουργίας του συγχωνευομένου ΝΠΔΔ βαρύνουν τον προϋπολογισμό του ΝΠΔΔ «Εθνικό Ίδρυμα Αποκαταστάσεως Αναπήρων». Επίσης οι δραστηριότητες του συγχωνευομένου ΝΠΔΔ αναλαμβάνονται εξ ολοκλήρου από το Εθνικό Ίδρυμα Αποκαταστάσεως Αναπήρων ΝΠΔΔ. Το προσωπικό που υπηρετεί στο συγχωνευόμενο ΝΠΔΔ καταλαμβάνει συνιστώμενες προσωποπαγείς ή τυχόν κενές οργανικές θέσεις του Εθνικού Ιδρύματος Αποκαταστάσεως Αναπήρων. Στον Υπουργό Υγείας και Πρόνοιας ανατίθεται η δημοσίευση και εκτέλεση του διατάγματος αυτού.